পূর্ব রেলের অভিযাত্রী দলের সদস্য তিনি। তাই মাঝে মাঝেই নানা পাহাড়ি পথে বেরিয়ে পড়তেন পিঠে রুকস্যাক নিয়ে। অদম্য সাহসী সেই যুবক এবার আর ফিরে এলেন না হিমালয়ের কোল থেকে। 

এই বিষয়ে অন্যান্য খবর

প্রথম পাতা বিনোদন ট্রেকিংয়ের তেমন অভিজ্ঞতা না থাকলেও যেতে পারেন হিমাচলের হামতা পাস
পাঁচ দিনের ট্রেকিং রুটে হামতা পাস
সপ্তাহান্তের অ্যাডভেঞ্চার, ভারতের ১০টি ট্রেকিং রুটে


বছর পঁয়ত্রিশের অরুণ দাস। পূর্ব রেলের সিনিয়র সেকশন ইঞ্জিনিয়ার। লিলুয়া ওয়ার্কশপে কর্মরত। আর সেখানে থেকেই আট জনের একটি দল, ২ জুন রওনা দেয় উত্তরাখণ্ডের পথে। জানা গিয়েছে, তাঁদের সঙ্গে আরও দু’জন যোগ দেন এই অ্যাডভেঞ্চারে। তাঁরা অবশ্য রেলের কর্মী নন।
উত্তরাখণ্ডের পঞ্চকেদারের চতুর্থ কেদার মদমহেশ্বর পেরিয়ে গিয়েছিলেন ১০ জনের অভিযাত্রী দলটি। তাঁদের সঙ্গে ছিল ৭ জন পোর্টারও। গতকাল, সোমবার, সমগ্র দলটি হঠাৎই তুষারপাতের কবলে পড়ে। প্রবল শ্বাসকষ্টে ঘটনাস্থলেই মৃত্যু হয় অরুণ দাসের। 

জানা গিয়েছে, দলের দু’জন অভিযাত্রী ও দু’জন পোর্টার কোনওক্রমে মদমহেশ্বর ফিরে এসে পুলিশে খবর দিতে সক্ষম হন। অরুণবাবুর দেহ ও বাকি অভিযাত্রীদের ফিরিয়ে নিয়ে আসার ব্যবস্থা করার জন্য সেখান থেকেই মুখ্যমন্ত্রী মমতা বন্দ্যোপাধ্যায়ের দফতরের সঙ্গে যোগাযোগ করেন তাঁরা। 
সূত্রের খবর, অরুণবাবুর পরিজনদের এখনও কিছু জানানো হয়নি।